Loodgieterdiens se tweede fase bekend gestel | News24
LAST UPDATED: 2019-11-14, 10:50
Loodgieterdiens se tweede fase bekend gestel
Die Nelson Mandelabaai-metro het 'n projek amptelik bekend gestel waar talle loodgieters aangestel is om na die lekplekke in die metro se wyke om te sien, asook om bewustheid oor die skaars hulpbron te kweek. Van links is Camedine Kriga, Joseph Kwatsha, raadslid Andile Mfunda, raadslid Maria Hermans, Walter Shaidi (uitvoerende direkteur van infrastruktuur en ingenieurswese), Jongikhaya Nqayi en Yolanda Gqoboka by die bekendstelling van die metro se wykgebaseerde loodgieterprojek. Foto: WERNER HILLS
“AS ons ons sin kon kry, sou ons net ANC-mense in diens geneem het,” het Maria Hermans, speaker van die Nelson Mandelabaai-metro, Vrydag by die bekendstelling van die tweede fase van wykgebaseerde loodgieterdienste gesê.
Dié eerste fase van dié loodgieterdiens, spesifieke daarop gemik om waterverliese deur lekkasies hok te slaan, is al in Desember verlede jaar deur Danny Jordaan, uitvoerende burgemeester, bekend gestel.
Voorsiening is toe vir vyf loodgieters per wyk vir 22 uit die metro se 60 wyke gemaak. Met die tweede fase word dié diens na alle wyke uitgebrei.
“Werwing is egter ’n regverdige proses en ons as ANC het dit wettig gemaak,” het Hermans haar verydelde versugting verduidelik.
Toe het sy die nuut-gekontrakteerdes ernstig toegespreek: “Wanneer julle uitgaan om dienste te lewer, moenie ’n houding inneem nie. Van vandag af moet jy nooit vergeet dat jy ’n diens lewer namens die munisipaliteit nie.
Mense wil nie weet wie jy is nie, hulle wil dienste gelewer hê.”
Hermans het die 300 diens-ambassadeurs en 338 loodgieters daarop gewys dat hulle nie afskeepwerk kan doen nie.
“As julle rapporteer dat julle by tien huise probleme opgelos het en ons vind uit dit was nie so nie, gaan ons met julle afreken.
Jordaan het gesê dié loodgieterprojek is deel van die metro se breër verbintenis tot die herstel van die inwoners se waardigheid
“Sentraal tot hierdie verbintenis is versnelde dienslewering en ’n munisipaliteit wat omgee vir sy mense. Water en sanitasie is een van ons fokus-areas, want water is lewe, sanitasie is waardigheid,” aldus Jordaan.
Andile Mfunda, voorsitter van die komitee oor infrastruktuur en ingenieurswese, het gesê die R2,5 miljoen-projek het nie net werksgeleenthede help skep nie, maar ook vaardigheidsontwikkeling moontlik gemaak.
Hy het bygevoeg dat daar reeds groot welslae met die eerste fase van die projek behaal is.
“Altesaam 20 126 huishoudings is deur die diens-ambassadeurs besoek en 13 876 probleme is opgelos.”
AmaXhosa King Sigcawu has died - reports
Plattekloof 10:19 AM
Cape Town CBD 10:07 AM